**Mark Hurtubise** (s. 9. kesäkuuta 1984 Montréal, Québec, Kanada) on kanadalainen jääkiekkohyökkääjä, joka pelaa Ranskan korkeimmalla sarjatasolla Ligue Magnus -joukkue Boxers de Bordeauxissa. Hän on pelipaikaltaan keskushyökkääjä, mutta osaa pelata myös laidassa. Hurtubise laukoo oikealta.

Ura
---

QMJHL-joukkue Québec Remparts varasi Hurtubisen 54. pelaajana vuonna 2000. Hän pelasi kauden 2000–2001 vielä Québecin paikallista juniorisarjaa Gatineau L'Intrépiden joukkueessa. Hurtubise siirtyi Rempartsiin kaudeksi 2001–2002, josta hän vaihtoi kesken kauden 2002–2003 Val-d'Or Foreursin riveihin. Hurtubise oli kevään 2003 pudotuspeleissä joukkueen paras pistemies ja maalintekijä tehoilla 5+4=9. Vuotta myöhemmin, kevään 2004 pudotuspeleissä hän oli Foreursin paras maalintekijä neljällä osumallaan. Viimeisellä QMJHL-kaudellaan 2004–2005 Hurtubise oli joukkueen toiseksi paras pistemies Olivier Latendressen jälkeen tehoilla 18+37=55.

Kaudella 2005–2006 Hurtubise aloitti miesten pelinsä UHL-joukkue Adirondack Frostbitessa. Kaksi seuraavaa kautta hän pelasi ECHL:ssä; kauden 2006–2007 Long Beach Ice Dogsissa sekä kauden 2007–2008 Mississippi Sea Wolvesissa, jonka kolmanneksi paras pistemies Hurtubise oli tehoilla 14+30=44. Kaudeksi 2008–2009 hän siirtyi Eurooppaan ja Iso-Britannian EIHL:n Edinburgh Capitalsiin. Hurtubise voitti tehoilla 30+59=89 koko liigan piste- ja syöttöpörssin ja valittiin kauden päätteeksi EIHL:n ensimmäiseen tähdistökentälliseen.

Hurtubise jatkoi kaudella 2009–2010 uraansa Ruotsin kolmanneksi korkeimmalla sarjatasolla I-divisioonan Olofströms IK:ssa. Hän voitti tehoilla 35+40=75 koko sarjan piste- ja maalipörssin. Olofström eteni Allsvenskanin nousukarsintoihin saakka, mutta jäi lopulta ilman sarjanousua. Hurtubise itse siirtyi kuitenkin sarjatasoa ylemmäs HockeyAllsvenskan-joukkue Almtuna IS:ään kaudeksi 2010–2011. Hän voitti joukkueen sisäisen piste- ja syöttöpörssin tehoilla 11+26=37. Syyskuussa 2011 Hurtubise siirtyi try-outille samassa sarjassa pelanneeseen Leksands IF:ään. Hän sai lokakuussa joukkueeseen vuoden mittaisen jatkosopimuksen. Hurtubise oli tehoilla 14+18=32 Leksandin kolmanneksi paras pistemies. Joukkue sijoittui Allsvenskanin runkosarjassa toiseksi ja eteni Kvalserieniin, mutta Leksand jäi kuitenkin ilman sarjanousua. Kaudella 2012–2013 Hurtubise oli tehoilla 18+27=45 joukkueen toiseksi paras pistemies Michael Rafflin jälkeen. Leksand voitti Allsvenskanin runkosarjan ja tällä kertaa nousi Kvalserienin päätteeksi seuraavaksi kaudeksi SHL:ään.

Kaudeksi 2013–2014 Hurtubise siirtyi vuoden mittaisella sopimuksella SHL-joukkue AIK IF:ään. Hän oli 13 osumallaan joukkueen toiseksi paras maalintekijä Mattias Janmarkin jälkeen ja kuului heikon kauden pelanneen AIK:n harvoihin valopilkkuihin. Joukkue putosi lopulta kauden päätteeksi Allsvenskaniin. Kaudeksi 2014–2015 Hurtubise siirtyi vuoden mittaisella sopimuksella SM-liigajoukkue Tampereen Ilvekseen. Hän teki yhdeksässä runkosarjaottelussa kaksi maalia, kunnes joukkue purki Hurtubisen sopimuksen lokakuussa 2014. Noin viikkoa myöhemmin hän palasi Allsvenskaniin ja siirtyi loppukauden kattaneella sopimuksella IF Björklövenin riveihin. Hurtubise oli joukkueen toiseksi paras pistemies Stefan Öhmanin jälkeen tehoilla 14+19=33.

Hurtubise siirtyi kaudeksi 2015–2016 Sveitsin toiseksi korkeimmalle sarjatasolle National League B -joukkue HC Red Iceen.

Tilastot
--------

|   |   | Runkosarja |   | Pudotuspelit |   | Palkinnot |
| --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |   |   |   |   |   |   |
| 2001–2002 | Québec Remparts | QMJHL | 68 | 8 | 12 | 20 | 22 | 9 | 1 | 1 | 2 | 2 |
| 2002–2003 | Québec Remparts | QMJHL | 39 | 10 | 12 | 22 | 12 | – | – | – | – | – |
|  | Val-d'Or Foreurs | QMJHL | 34 | 8 | 15 | 23 | 24 | 9 | 5 | 4 | 9 | 4 |
| 2003–2004 | Val-d'Or Foreurs | QMJHL | 53 | 19 | 22 | 41 | 38 | 7 | 4 | 1 | 5 | 10 |
| 2004–2005 | Val-d'Or Foreurs | QMJHL | 53 | 18 | 37 | 55 | 34 | – | – | – | – | – |
| 2005–2006 | Adirondack Frostbite | UHL | 68 | 24 | 42 | 66 | 53 | 6 | 2 | 5 | 7 | 12 |
| 2006–2007 | Long Beach Ice Dogs | ECHL | 71 | 17 | 24 | 41 | 50 | – | – | – | – | – |
| 2007–2008 | Mississippi Sea Wolves | ECHL | 66 | 14 | 30 | 44 | 46 | – | – | – | – | – |
| 2008–2009 | Edinburgh Capitals | EIHL | 54 | 30 | 59 | 89 | 78 | 2 | 1 | 2 | 3 | 4 | Ykköstähdistö |
| 2009–2010 | Olofströms IK | Ruotsi I | 40 | 35 | 40 | 75 | 75 | – | – | – | – | – |
| 2010–2011 | Almtuna IS | Allsvenskan | 52 | 11 | 26 | 37 | 65 | – | – | – | – | – |
| 2011–2012 | Leksands IF | Allsvenskan | 49 | 14 | 18 | 32 | 22 | – | – | – | – | – |
| 2012–2013 | Leksands IF | Allsvenskan | 52 | 18 | 27 | 45 | 26 | – | – | – | – | – |
| 2013–2014 | AIK IF | SHL | 54 | 13 | 4 | 17 | 30 | – | – | – | – | – |
| 2014–2015 | Ilves | SM-liiga | 9 | 2 | 0 | 2 | 2 | – | – | – | – | – |
|  | IF Björklöven | Allsvenskan | 37 | 14 | 19 | 33 | 26 | – | – | – | – | – |
| 2015–2016 | HC Red Ice | NLB | 14 | 3 | 12 | 15 | 30 | – | – | – | – | – |
|  | Krefeld Pinguine | DEL | 27 | 6 | 4 | 10 | 16 | – | – | – | – | – |
| 2016–2017 | EC KAC | EBEL | 54 | 12 | 14 | 26 | 16 | 13 | 2 | 0 | 2 | 10 |
| 2017–2018 | Frederikshavn White Hawks | Tanska | 48 | 20 | 33 | 53 | 102 | 4 | 2 | 1 | 3 | 24 |
| 2018–2019 | Nottingham Panthers | EIHL | 60 | 12 | 34 | 46 | 44 | 3 | 1 | 3 | 4 | 4 |
| 2019–2020 | EHC Lustenau | AlpsHL | 31 | 13 | 28 | 41 | 28 | – | – | – | – | – |
|  | EHC Lustenau | Itävalta II | 3 | 3 | 3 | 6 | 8 | 4 | 1 | 5 | 6 | 2 |
| 4 kautta | yhteensä | Allsvenskan | 190 | 57 | 90 | 147 | 139 | – | – | – | – | – |
| 2 kautta | yhteensä | EIHL | 114 | 42 | 93 | 135 | 122 | 5 | 2 | 5 | 7 | 8 |

Lähteet
-------

* Mark Hurtubise The Internet Hockey Databasessa (englanniksi)
* Mark Hurtubise *Elite Prospects*. Everysport Media Group AB.  (englanniksi)

### Viitteet

1. 1 2 3 4  Mark Hurtubise *Elite Prospects*. Everysport Media Group AB.  (englanniksi)
2. 1 2  Mark Hurtubise The Internet Hockey Databasessa (englanniksi)
3. ↑  Pettersson, Robert: Almtuna plockar in jagad kanadick *Hockeysverige.se*.  10.5.2010. NewsMe.  Arkistoitu 8.5.2014. Viitattu 13.5.2014. (ruotsiksi)
4. ↑  Ekström, Viktor: Hurtubise får tryout *Hockeysverige.se*.  7.9.2011. NewsMe. Viitattu 13.5.2014. (ruotsiksi)
5. ↑  Kanadensaren Mark Hurtubise till AIK  26.4.2013. AIK Hockey. Viitattu 13.5.2014. (ruotsiksi)
6. ↑  Arponen, Miika: Ilveksellä oli varaa myydä Kolppanen  13.5.2014. Jatkoaika.com. Viitattu 13.5.2014.
7. ↑  Ilves myi tähtivahtinsa Venäjälle ja hankki kanadalaishyökkääjän  13.5.2014. Jatkoaika.com. Viitattu 13.5.2014.
8. ↑  Hurtubise ei jatka Ilveksessä  10.10.2014. Jatkoaika.com. Viitattu 10.10.2014.
9. ↑  Bornefjord, Niclas: Hurtubise klar för Björklöven  17.10.2014. Björklöven.  Arkistoitu 17.10.2014. Viitattu 17.10.2014. (ruotsiksi)
10. ↑  Hurtubise päätyi Allsvenskaniin  17.10.2014. Jatkoaika.com. Viitattu 17.10.2014.
11. ↑  Le Canadien Hurtubise rejoint le Red Ice  16.6.2015. Red Ice Hockey Club.  Arkistoitu 23.12.2015. Viitattu 16.6.2015. (ranskaksi)